Document ID: /roh_data/filtered/fineweb-2-filterrobots_roh.jsonl.gz/5711

En il Grischun tutgan ils firads «Dis da las olmas» e «Numnasontga» tar las festas las pli impurtantas da la baselgia catolica. Il firà ufficial vegn celebrà cun ina messa e cun oraziun per ils defuncts – rigurus e serius.
Il «Día de los Muertos» è ina gronda festa en il Mexico catolic. Betg serius e solen, mabain ilaric e legher. Questa festa populara cuzza plirs dis e fascinescha l’entir mund. Las duas culturas commemoreschan a lur morts a moda dal tuttafatg cuntraria.
Il cumportament divers cun la mort tematisescha il CUADRO22 cun artistas ed artists da Mexico e dal Grischun. Ina gronda installaziun artistica en las localitads sutterranas, accumpagnada da musica, saut e performance dattan spazi a questa varietad culturala. Tut las occurrenzas sa fatschentan cun la mort en tut sias fassettas.